MiQ-1

MiQ-1 () — İkinci dünya müharibəsi zamanı SSRİ tərəfindən istifadə olunan bir qırıcı.

İstifadəsi olduqca çətin olmasına baxmayaraq MiQ-3 üçün olduqca uğurlu bir baza modeli olmuşdur. Yüksək hündürlükdə uçarkən qazandığı uğurları ilə ad çıxarmışdır.

MiQ-1 Polikarpovdan ayrılıb MiQ OKB-ni quran Artyom Mikoyan və Mixail Qureviçin öz adları altında ərsəyə gətirdikləri birinci təyyarə və məşhur bir seriyanın başlanğıcıdır.

1938-ci ildə VVS-nin tələbilə dizayn üzərində işlərə start verilmiş, I-200 kodlu ilk prototipi uçuşunu 30.03.1940 tarixində reallaşdırmışdır. Yüksək hündürlükdə uçan qırıcı təyyarə olaraq 1941-ci ilin aprel ayından xidmətə qəbul edilmişdir. 

SSRİ Hərbi Hava Qüvvələrinin aşağı və orta hündürlükdə uçan təyyarələrə olan güclü meyli səbəbilə və əsas üstünlüyünü Il-2 təyyarələrinə verməsi və mühərrik istehsalçısı olan Mixulin şirkətinin AM-35 mühərriklərinin istehsalını dayandırmasına görə qısa ömürlü olmuşdur.

MiQ-3 MiQ-1 ilə eyni aerodinamik quruluşa malikdir. Ən böyük fərqləri pilot oturacağının arxa hissəsində yerləşən zireh, daha artıq yanacaq daşımaq qabiliyyəti və qanadların altında 8 ədəd hava-yer tipli raket daşıya bilməsi qabiliyyəti idi. Ümumilikdə 3400 MiQ-1 və MiG-3 istehsal edilmişdir.

MiG-1/MiG-3 təyyarələrinin texniki xüsusiyyətləri

Ekiaj: 1
Mühərrik: Mikulin AM-35A , 
Mühərrik gücü: 1350 at gücü
Qanad eni: 10.20 m
Uzunluğu: 8.26 m
Hündürlüyü: 3.50 m
Qanad sahəsi: 17.44 m²
Boş çəkisi: 2600 kq
Maksimum çəkisi: (MiG-1/MiG-3):3099kq/3350kq
Mənzili (MiG-1/MiG-3): 550km/820km 
Silah təchizatı: 1 ədəd. 12.7 mm-lik, 2 ədəd 7.62 mm-lik MG pulemyotu (+ MiG-3: 8 ədəd hava-yer tipli 82mm RS-82 raketləri)

 Çeşidli növləri 
 I-61 : I-200 prototipinin ilk dizaynı idi
 I-200 : MiG-1 prototipi
 MiG-1 : SSRİ hərbi hava qüvvələrinin tək pilotlu qırıcı təyyarəsi. 

Kateqoriya:Qırıcılar
Kateqoriya:MiQ təyyarələri
Kateqoriya:Hərbi texnika
Kateqoriya:Hərbi təyyarələr
Kateqoriya: Rusiya təyyarələri